hu hu hu hu hu hu hu hu hu hu hu en de jv hu hu hu hu hu hu hu hu hu hu hu hu hu id es en hu hu hu hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu hu hu en hu de hu hu hu hu hu hu hu hu hu hu hu en en hu hu hu hu hu hu hu en hu hu de hu jv hu hu hu hu hu hu hu hu hu hu hu en hu hu hu hu hu hu hu hu hu hu fr hu hu hu en hu hu hu hu hu hu hu en en en en en en en en en en en en
CSOK és babaváró hitel változások 2020-ban - Egyről a kettőre
Korszerűsítés – felújítás célú jelzáloghitel
Módosultak a babaváró hitel igénylésének feltételei, változtak a többgyermekes családok által igényelhető jelzáloghitel-elengedés szabályai, sőt ha külföldről költöznél haza, akkor a CSOK (családi otthonteremtési kedvezmény) igénybe vételének módosulásával is találkozhatsz. Mivel szívügyem, hogy a lakáshitelek, a babaváró kölcsön, a CSOK vagy más jelzáloghitelek iránt érdeklődők folyamatosan képben maradjanak a jogszabály-módosulások kapcsán, az alábbiakban összeszedtem, melyek a legfontosabb, 2020. június 13-tól életbe lépett CSOK és babaváró hitel változások.
Fontosabb CSOK és babaváró hitel változások:
Itt a babaváró, hol a babaváró?
A legjelentősebb változások a babaváró hitelek igénylése kapcsán történtek, ezek az alábbi pontokon módosulnak:
nem kell nyilatkozni melyik fél hányadik házassága a jelenlegi és nevelnek-e gyermeket vagy sem, így végre a többedik házasságban élők sincsenek kizárva
ha valaki külföldről költözne haza, az eddigi 180 nap helyett már 90 nap magyarországi TB-jogviszony megléte is elég a kölcsön igényléséhez, a többi igazolható külföldi munkaviszonyból
bővültek az adóazonosító jel igazolásának lehetőségei is: adóigazolványt, ideiglenes adóigazolványt, adóazonosító jel igazolására szolgáló hatósági bizonyítványt is elfogadnak a bankok
elfogadják a folyamatban lévő névváltoztatás miatt esetlegesen eltérő dokumentumokat is – például, nem automatikus elutasítási ok, ha bizonyos dokumentumokon a feleség lánykori neve, másokon pedig már az újonnan felvett neve szerepel
a TB 3 éves jogviszonyának igazolásához elfogadható a diplomás GYED időtartama is, de a kölcsönigénylés benyújtását megelőző 180 napos időszakban az igénylőnek már dolgozni kell
kitolódott a bankok döntési határideje: 10 napról 10 banki munkanapra emelkedett, ezzel párhuzamosan viszont az ügyfelek hiánypótlásai benyújtására megszabott időtartam is nőtt: 10 napról 10 banki munkanapra
a várandósság 12. hete és a szülés várható időpontja a terhességi kiskönyv mellett most már a kezelőorvos által kiállított igazolással is igazolható
Ha a kölcsönkérelmet a várandósság ideje alatt, illetve a várandósság betöltött 12. hetét követően nyújtják be, a törlesztés szüneteltetése iránti kérelmet/ ikerterhesség esetén az előtörlesztési támogatást a kölcsönkérelemmel egyidejűleg is be lehet nyújtani
Ikerterhesség esetén a törlesztés szüneteltetési időszak plusz két évvel kitolható, de ezt a hároméves szüneteltetés letelte előtt 60 nappal, külön kell igényelni. Vagyis ezzel együtt az ügyfelek összesen 5 év törlesztés szüneteltetésre lehetnek jogosultak.
Forrás: Kelly Sikkema on Unsplash
Módosultak a többgyermekesek jelzáloghitel-tartozása elengedéséhez szabott feltételek
Miközben eddig nem volt időbeli korlátozás, június 13. után viszont mindössze 60 napjuk lett a családoknak arra, hogy kérelmezzék a jelzáloghitel elengedését. Ez pedig fájdalmasan kevésnek bizonyulhat, ha valaki építkezik, vagy új- vagy használt lakást vásárol. Miért is? Építkezéskor például nagyon sok idő is eltelhet, amíg be lehet adni a hitelelengedési kérelmet, hiszen először csak a telek szerepel fedezetként, amire nem lehet jelzáloghitel-elengedést igényelni. Vagyis addig nem lehet a kérelmet beadni, amíg nem készült el a ház, nincs meg a használatba vételi engedély és nem vezették rá a tulajdoni lapra, hogy lakóingatlan. Ez pedig akár éveket is igénybe vehet, ami ebben az esetben azt okozhatja, hogy a család teljesen lemarad a hitelelengedésről.
Hasonló történhet ingatlanvásárláskor is, hiszen elhúzódhat a hitelfolyósítás, a tulajdonjog-bejegyzés, és természetesen a feledékenység is akadályozhatja az ügyfeleket, hogy jogilag teljesen rendezetté váljon a születést követő 60 napig az ingatlan. Az egyetlen „kiskapu”, amit a jogalkotó engedélyez, az az, ha valaki „önhibáján kívüli okból” mulasztja el a kérelem beadását, ennek jelentését azonban egyelőre nem tisztázza megfelelően a rendelet.
Mindenesetre két könnyítéssel is számolhatnak a többgyermekes családok: egyrészt olyan esetekben is igényelhetik a jelzáloghitel-elengedést, ha az ingatlan csak az egyik szülő nevén van, másrészt az igénylő volt házastársa vagy volt élettársa is szerepelhet a hitelben, ha van olyan, korábban született közös gyermekük, aki benne van a hitelelengedés kedvezményezett gyermekei között.
Míg az előző szabályozásban nem volt egyértelmű, hogy elég-e, ha csak az egyik szülő nevén van az ingatlan, és emiatt sokan csupán ajándékozási szerződés kötésével tudták orvosolni a kialakult helyzetet, erre már nem lesz szükség, ugyanis a törvény egyértelművé teszi: elég, ha az egyik fél a jelzáloghitellel terhelt ingatlan tulajdonosa. A másik könnyítés is sokaknak jól jöhet: ha például egy válást követően az anyuka újraházasodik, nem esik el automatikusan a hitelelengedéstől, amiért a kölcsönszerződésben még volt párja is szerepel.
Forrás: Sabina Fratila on Unsplash
Könnyebb a CSOK felvétele az Angliából hazatelepülőknek
A koronavírus-járvány hatására sok külföldön dolgozó magyar települ(t) haza – akár véglegesen is, emiatt a kormány elkezdte felpuhítani a különféle családtámogatási kedvezmények feltételeit, hogy ők is beleférjenek, miközben a külföldi jövedelemmel rendelkezők hitelfelvételének kondíciói sok esetben átmenetileg szigorodni látszanak.
A CSOK támogatás, vagyis a maximum 10 millió forintos családi otthonteremtési kedvezmény egyik legnehezebben teljesíthető feltétele a külföldről hazaköltözők számára a megfelelő hosszúságú társadalombiztosítási jogviszony igazolása lehet. Például, ha az igénylő használt vagy új lakást venne, esetleg lakást építene vagy bővítene, egy vagy két gyermek esetén 180 nap folytonos TB jogviszonyt kell igazolnia. Falusi CSOK esetén ugyanez egy évre módosul.
Tb jogviszonynak elfogadható külföldi társadalombiztosítási jogviszony is, melyet a külföldi hatóság igazolhat le. A jövőben méltányossági okokból viszont elfogadható lehet a Nagy-Britannia és Észak-Írország Egyesült Királyságában fennálló jogviszony abban az esetben is, ha nincs róla megfelelő külföldi hatósági igazolás.
Ebben az esetben a bankok és pénzintézetek munkáltatói igazolást kérhetnek, amelynek feltételei közé tartozik az igazolás viszonylag rövid időn belüli kiállítása (a támogatás igénylését megelőző 30 napon belül – vagy a kérelem beadását követően), az igazolás teljes bizonyító erejű magánokiratba foglalása, valamint a dokumentum hiteles magyar fordítása.
Ebben az esetben azonban a TB jogviszonyból maximum egy év igazolható le, szóval, ha ennél hosszabb időszakra lenne szükség a támogatáshoz, akkor a további hónapokat a megfelelő brit hatóság által kiállított igazolással kell kipótolni.
Sőt, azt is érdemes észben tartani, hogy a CSOK igénylését követően 180 napon belül az egyik igénylő félnek mindenképpen magyar TB jogviszonyba kell kerülnie – vagyis a hazaköltözést követően rövid időn belül itthon ténylegesen munkába is kell állni és ezt igazolni kell. Szóval így sem lett sokkal egyszerűbb az ügyintézés, azonban összességében érzékelhető némi könnyítés és előrelépés.
Összefoglalva, érdemes jól megnézni a családtámogatási változások hogyanját és mikéntjét, főleg, ha babaváró hitelben, CSOK támogatásban gondolkodunk, vagy éppen Angliából költöznénk vissza Magyarországra, mert számos ponton jelentősen módosulhatnak az eddig megszokott igénylési feltételek. És ha bárkiben maradt még kérdés a CSOK és babaváró hitel változások kapcsán, keressen nyugodtan!
Tags: állami támogatás, babaváró, babaváró hitel, CSOK, hitel, hitel visszafizetése, hitelezés, jelzálog, jelzáloghitel, kedvezmény, külföldi jövedelem, törvény, változás, változások
https://www.egyrolakettore.hu/wp-content/uploads/2020/06/Alexander-Dummer_babaváró-hitel-változások-scaled.jpg 1708 2560 HurkeczJudit https://www.egyrolakettore.hu/wp-content/uploads/2020/01/egyről-a-kettőre-logó-vektor.jpg HurkeczJudit2020-06-15 11:25:062020-06-16 10:42:05Riadó! CSOK és babaváró hitel változások 2020-ban
Photo by Stoica Ionela from Unsplash Miért kell 1,5-2 szeresét visszafizetni a felvett hitelösszegnek? – És ez hogyan csökkenthető?
Elszabadultak a hitelkamatok, mutatjuk, mit tehet
Photo by Lukas from Pexels Mibe érdemes befektetni örökség, nagyobb összegű megtakarítás esetén?
Így rendeződik át az ingatlanpiac a rezsi árváltozás miatt
Hitelt szeretnél, de külföldön dolgozol? Merülj el a részletekben.
Want to join the discussion?
Feel free to contribute!
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
alapkamat (4) babaváró hitel (6) bank (8) bankválasztás (8) befektetés (8) befektetési célú ingatlan (6) BUBOR (5) családtámogatás (6) CSOK (10) felújítás (4) futamidő (6) hitel (34) hitelezés (14) hitelfelvétel (12) hitelkamat fixálás (7) hitelkiváltás (3) hitelközvetítő (6) hozam (5) ingatlan (23) jelzáloghitel (7) kamat (18) kamatfixálás (4) kamatkockázat (6) kamatkörnyezet (5) kamatos kamat (4) kamatperiódus (5) kockázat (5) kölcsön (6) lakás (6) lakáshitel (10) megtakarítás (11) mnb (5) NYESZ (3) nyugdíj (3) nyugdíjas évek (4) nyugdíjpénztár (3) pénzügyi edukáció (6) pénzügyi tippek (9) pénzügyi tudatosság (8) thm (7) törlesztőrészlet (5) zöld hitel (7) állami támogatás (21) államkötvény (4) állampapír (5)
Jogi információ: Az oldalon megjelenő tartalmak nem minősülnek hiteltanácsadásnak vagy ajánlatnak, azok kizárólag az oldal szerzőjének szakmai véleményét tükrözik, melynek célja az olvasók minél szélesebb körű, általános jellegű tájékoztatása. Amennyiben személyre szabott információkra van szüksége, vegye fel a kapcsolatot közvetlenül az oldal szerzőjével.
Mik azok a pénzügyi alapfogalmak, amelyek nélkül lehetetlen élni? Miért érdemes átgondolni a hiteled a járvány hatására?
A babaváró hitel kulisszatitkai, minden részlet egy helyen
Ingyenes online előadás - 2022.08.24 Szerda 18:00
Hitelfelvételi stratégiák változó inflációs környezetben, egy közgazdász szemével
Ingyenes online előadás - 2022.06.13 Hétfő 18:00
A kényelmes navigációs élmény érdekében sütiket használunk a tartalom és a közösségi funkciók biztosításához, a weboldal forgalmunk elemzéséhez. A weboldalon megtekintheted az Adatkezelési Tájékoztatót és a sütik használatának részletes leírását. ELFOGADOM
Privacy & Cookies Policy
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.